**แนวทางการพัฒนาสมรรถนะหลักและสมรรถนะประจำสายงานของครูในสถานศึกษาเอกชน**

**สังกัดสำนักงานศึกษาธิการจังหวัดชัยภูมิ**

**Guidelines for developing core competencies and professional competencies of teachers in private schools under the Office of Education, Chaiyaphum Province**

ศุภกร จันโส1

ดร.อาคม อึ่งพวง2

Supakorn Chanso1

Arkhom Ungpuang2

**บทคัดย่อ**

การวิจัยครั้งนี้มีวัตถุประสงค์เพื่อ 1) ศึกษาสภาพปัจจุบันและปัญหาการพัฒนาสมรรถนะหลักและสมรรถนะประจำสายงานของครูในสถานศึกษาเอกชน สังกัดสำนักงานศึกษาธิการจังหวัดชัยภูมิ และ 2) เพื่อพัฒนาแนวทางการพัฒนาสมรรถนะหลักและสมรรถนะประจำสายงานของครูในสถานศึกษาเอกชน สังกัดสำนักงานศึกษาธิการจังหวัดชัยภูมิ กลุ่มตัวอย่าง ได้แก่ ครูผู้สอนในสถานศึกษาเอกชนที่เปิดสอนในระดับอนุบาลและประถมศึกษา สังกัดสำนักงานศึกษาธิการจังหวัดชัยภูมิ ปีการศึกษา 2565 จำนวน 248 คน ซึ่งผู้วิจัยกำหนดขนาดกลุ่มตัวอย่างโดยใช้ตารางเครจซี่และมอร์แกน (Krejcie & Morgan.1970) เครื่องมือที่ใช้ในการวิจัยเป็นแบบตรวจสอบรายการ และแบบสอบถามเกี่ยวกับสภาพปัจจุบันและปัญหาการพัฒนาสมรรถนะหลักและสมรรถนะประจำสายงานของครูในสถานศึกษาเอกชน สังกัดสำนักงานศึกษาธิการจังหวัดชัยภูมิ เป็นแบบมาตราส่วนประมาณค่า 5 ระดับ (Rating scales) มีค่าความเชื่อมั่นตั้งแต่ 0.90 สถิติที่ใช้วิเคราะห์ข้อมูลเป็นสถิติพรรณนา โดยวิเคราะห์ด้วยโปรแกรมสำเร็จรูปทางสถิติ ซึ่งผลการวิจัยสรุปได้ ดังนี้ 1. แนวทางการพัฒนาสมรรถนะหลักและสมรรถนะประจำสายงานของครูในสถานศึกษาเอกชน สังกัดสำนักงานศึกษาธิการจังหวัดชัยภูมิ ได้ข้อสรุปและข้อเสนอแนวทางการส่งเสริมและพัฒนาสมรรถนะครู มี 49 แนวทาง แบ่งออกเป็น สมรรถนะหลัก20 แนวทาง คือ 1) ด้านการมุ่งผลสัมฤทธิ์ในการปฏิบัติงาน มี 3 แนวทาง 2) ด้านการบริการที่ดี มี2 แนวทาง 3) ด้านการพัฒนาตนเอง มี 3 แนวทาง 4) ด้านการทำงานเป็นทีม มี 4 แนวทาง และ 5) ด้านจริยธรรม และจรรยาบรรณวิชาชีพครู มี 8 แนวทาง สมรรถนะประจำสายงาน 29 แนวทาง คือ1) ด้านการบริหารจัดการหลักสูตรและการจัดการเรียนรู้ มี 5 แนวทาง 2) ด้านการพัฒนาผู้เรียน มี 5 แนวทาง 3) ด้านการบริหารจัดการชั้นเรียน มี 5 แนวทาง 4) ด้านการวิเคราะห์ สังเคราะห์ และการวิจัยเพื่อพัฒนาผู้เรียน มี 3 แนวทาง 5) ด้านภาวะผู้นำครู มี 7 แนวทาง และ 6) ด้านการสร้างความสัมพันธ์และความร่วมมือกับชุมชนเพื่อการจัดการเรียนรู้ มี 4 แนวทาง

 2. แนวทางการพัฒนาสมรรถนะหลักและสมรรถนะประจำสายงานของครูในสถานศึกษาเอกชน สังกัดสำนักงานศึกษาธิการจังหวัดชัยภูมิ ด้านสมรรถนะหลัก มีความเหมาะสมโดยรวมอยู่ในระดับมากที่สุด และมีความเป็นไปได้ของแนวทางโดยรวมอยู่ในระดับมากที่สุด แนวทางการพัฒนาสมรรถนะหลักและสมรรถนะประจำสายงานของครูในสถานศึกษาเอกชน สังกัดสำนักงานศึกษาธิการจังหวัดชัยภูมิ ด้านสมรรถนะประจำสายงาน มีความเหมาะสมโดยรวมอยู่ในระดับมากที่สุด และมีความเป็นไปได้ของแนวทางโดยรวมอยู่ในระดับมากที่สุด

**คำสำคัญ :** สมรรถนะหลัก สมรรถนะประจำสายงาน

1 นักศึกษาหลักสูตรการศึกษามหาบัณฑิตบัณฑิต สาขาวิชาการบริหารการศึกษา บัณฑิตวิทยาลัย มหาวิทยาลัยภาคตะวันออกเฉียงเหนือ

2 ผู้ช่วยศาสตราจารย์ สาขาวิชาการบริหารการศึกษา บัณฑิตวิทยาลัย มหาวิทยาลัยภาคตะวันออกเฉียงเหนือ

**Abstract**

The objectives of this research were 1) to study the current condition and problems of developing core competencies and professional competencies of teachers in private schools. under the Office of Education, Chaiyaphum Province; and 2) to develop guidelines for the development of core competencies and professional competencies of teachers in private schools. under the Office of Education, Chaiyaphum Province The sample group consisted of teachers in private educational institutions that teach in kindergarten and elementary school. Under the Office of Education, Chaiyaphum Province, in the academic year 2022, the researcher determined the sample size by using the Krejcie and Morgan table (Krejcie & Morgan.1970). The research instrument was a checklist. and a questionnaire on current conditions and problems of developing core competencies and professional competencies of teachers in private schools. under the Office of Education, Chaiyaphum Province It is a 5-level rating scales. The confidence value was 0.90 The statistics used to analyze the data were descriptive statistics. By analyzing the statistical package program, the results of the research can be summarized as follows:

 1. Guidelines for the development of core competencies and professional competencies of teachers in private schools under the Office of Education, Chaiyaphum Province The conclusions and proposals for the promotion and development of teacher competency consisted of 49 approaches, divided into 20 main competencies: 1) 3 approaches to focusing on performance, 2) good service, 2 approaches, 3) There are 3 approaches to self-development; 4) Teamwork: 4 approaches; and 5) Ethics. and professional ethics, there are 8 guidelines, 29 guidelines for professional competence, namely 1) curriculum management and learning management: 5 approaches 2) learner development: 5 approaches 3) classroom management: 5 approaches 4) There are 3 approaches to analysis, synthesis, and research for learner development; 5) Teacher leadership : 7 approaches; and 6) Relationship building and cooperation with communities for learning management: 4 approaches.

 2. Guidelines for developing core competencies and professional competencies of teachers in private schools under the Office of Education, Chaiyaphum Province Core competencies The overall suitability was at the highest level. and the possibility of the overall approach is at the highest level. Guidelines for developing core competencies and professional competencies of teachers in private schools under the Office of Education, Chaiyaphum Province Performance in the line of work The overall suitability was at the highest level. and the possibility of the overall approach is at the highest level.

**Keywords:** core competencies, professional competencies

**บทนำ**

ผู้ประกอบวิชาชีพทางการศึกษาตามพระราชบัญญัติสภาครูและบุคลากรทางการศึกษา พ.ศ.2546 (สำนักงานเลขาธิการคุรุสภา.2549) หมายถึง ครู ผู้บริหารสถานศึกษา ผู้บริหารการศึกษาและบุคลากรทางการศึกษาอื่น ซึ่งกฎหมายกำหนดให้เป็นผู้ต้องได้รับอนุญาตให้เป็นผู้ประกอบวิชาชีพและมีใบอนุญาตประกอบวิชาชีพ ประกอบกับพระราชบัญญัติการศึกษาแห่งชาติพ.ศ. 2542 ที่แก้ไขเพิ่มเติม (ฉบับที่ 3) พ.ศ.2553 ได้มุ่งกระจายอำนาจในการบริหารจัดการไปให้สถานศึกษาสามารถพัฒนาหลักสูตร กระบวนการเรียนรู้และการวัดผลประเมินผล รวมทั้งการบริหารจัดการปัจจัยเกื้อหนุนการพัฒนาคุณภาพของบุคลากร กอปรกับสภาครูและบุคลากรทางการศึกษาได้กำหนดมาตรฐานวิชาชีพทางการศึกษา ตามพระราชบัญญัติสภาครูและบุคลากรทางการศึกษา พ.ศ. 2546 มาตรา 49 ที่กำหนดมาตรฐานวิชาชีพเกี่ยวกับคุณลักษณะคุณภาพที่พึงประสงค์ในการประกอบวิชาชีพทางการศึกษา และมีตัวชี้วัดมาตรฐานความรู้ความสามารถในการปฏิบัติงาน สมรรถนะประจำสายงาน ซึ่งเป็นพฤติกรรมการปฏิบัติงานของบุคลากรจากองค์ความรู้ทักษะ ความสามารถและคุณลักษณะส่วนบุคคลที่ทำให้บุคคลที่ปฏิบัติงานได้สำเร็จและบรรลุตามวัตถุประสงค์ (พรชัย แสนเส็ง และคณะ.2555) คุณภาพของบุคลากรทางการศึกษาถือเป็นปัจจัยสำคัญประการหนึ่ง โดยเฉพาะ “คุณภาพของบุคลากรครู” ซึ่งถือว่า เป็นหัวใจของการพัฒนาผู้เรียน ถ้าครูไม่มีคุณภาพผู้เรียนก็ขาดคุณภาพ (วรากรณ์ สามโกเศศ.2557) การพัฒนาครูต้องมุ่งเน้นไปที่การพัฒนาสมรรถนะหลักและสมรรถนะประจำสายงาน (สำนักงานคณะกรรมการการศึกษาขั้นพื้นฐาน. ม.ป.ป) เพื่อให้ครูมีหรือเลื่อนวิทยฐานะสูงขึ้น เป็นการยกระดับคุณภาพมาตรฐานการศึกษา พัฒนาครูและบุคลากรทางการศึกษาให้มีศักยภาพตามมาตรฐานกำหนด และเป็นไปตามมาตรฐานวิชาชีพเพื่อให้มีความก้าวหน้าในวิชาชีพ มีคุณภาพชีวิตที่ดีขึ้น (กระทรวงศึกษาธิการ. 2550)

พระราชบัญญัติการศึกษาแห่งชาติ (ฉบับที่ 2) พ.ศ. 2545 กำหนดให้สถานศึกษาเอกชนมีความเป็นอิสระ สามารถพัฒนาระบบบริหารและการจัดการที่เป็นของตนเอง มีความคล่องตัว มีเสรีภาพทางวิชาการ สามารถจัดการศึกษาได้ทุกระดับทุกประเภท โดยรัฐต้องสนับสนุนด้านเงินอุดหนุน การลดหย่อนหรือยกเว้นภาษีและสิทธิประโยชน์อย่างอื่นที่เป็นประโยชน์ในทางการศึกษาแก่สถานศึกษาเอกชนตามความเหมาะสม รวมทั้งส่งเสริมและสนับสนุนด้านวิชาการให้สถานศึกษาเอกชนมีมาตรฐานและสามารถพึ่งตนเองได้แต่ปรากฏว่า ยังมีระเบียบและแนวปฏิบัติที่เป็นปัญหาต่อการดำเนินการของสถานศึกษาเอกชนจนขาดความเป็นอิสระ และสถานศึกษาเอกชนไม่มีส่วนร่วมในกระบวนการกำหนดนโยบายและการบัญญัติกฎหมาย ทำให้เกิดความไม่เสมอภาคและไม่เป็นธรรมในการสนับสนุนการจัดการศึกษาของเอกชน เช่น การพัฒนาครูผู้สอน ซึ่งสถานศึกษาเอกชนต้องรับผิดชอบค่าใช้จ่ายเองเป็นส่วนใหญ่ (สภานิติบัญญัติแห่งชาติ. 2556) นอกจากนี้ยังมีผลกระทบจากนโยบายของรัฐ เช่น การสอบหรือเรียกบรรจุครูภาครัฐกลางคัน การปรับอัตราเงินเดือนแบบก้าวกระโดด ทำให้ครูเอกชนลาออกมีการปรับเปลี่ยนอยู่ตลอดเวลา ครูใหม่ซึ่งยังไม่มีประสบการณ์ในการสอน หรือได้ครูไม่ตรงวุฒิ จึงจำเป็นต้องทำการสอนไปพลางก่อน ส่งผลกระทบต่อการจัดการเรียนการสอนอย่างหลีกเลี่ยงไม่ได้ โดยเฉพาะอย่างยิ่งนักเรียนในระดับประถมศึกษา เพราะเป็นพื้นฐานเบื้องต้นสำคัญในการ “เริ่มเรียนเขียนอ่าน” อย่างจริงจัง และการปูพื้นฐานทักษะในการดำรงชีวิตที่ส่งผลต่อการเรียนในระดับมัธยมศึกษาและขั้นสูงต่อๆ ไป นักเรียนไม่ว่าจะเรียนอยู่ภาครัฐหรือภาคเอกชนก็เป็นเด็กไทยเหมือนกันย่อมเป็นการไม่สมควรที่จะถูกทอดทิ้งกลางคัน ประกอบกับการจัดการศึกษาเอกชนในประเทศไทยนั้นเป็นทางเลือกที่ผู้รับบริการอาจต้องมีค่าใช้จ่ายเพิ่มขึ้นจากเดิมที่รับบริการจากภาครัฐ ทำให้โรงเรียนเอกชนจำเป็นต้องพัฒนาเพื่อให้ได้คุณภาพที่โดดเด่นควรแก่การที่รับบริการจะตัดสินใจเลือก (แฮร์รี่ แอนโธนี, แพทรินอส.2553) รวมทั้งการอุดหนุนของรัฐในรูปแบบค่าใช้จ่ายรายหัวนักเรียนซึ่งขึ้นอยู่กับจำนวนนักเรียน (สภานิติบัญญัติแห่งชาติ.2556) และมีแนวโน้มว่าในอนาคตจะพิจารณาจัดสรรให้เฉพาะโรงเรียนที่มีคุณภาพตามมาตรฐานที่สำนักงานคณะกรรมการส่งเสริมการศึกษาเอกชนกำหนด ทั้งนี้ยังรวมถึงการเข้ามาแข่งขันของโรงเรียนที่มีผู้รับใบอนุญาตเป็นชาวต่างประเทศที่เปิดทำการสอนหรือตั้งสาขาในราชอาณาจักรไทย ทั้งหมดที่กล่าวมานี้ หมายถึงการอยู่รอดของโรงเรียนเอกชนในอนาคต จากสภาพปัญหาที่เกิดขึ้นส่งผลกระทบต่อการศึกษาของภาคเอกชนเป็นอย่างมาก เนื่องจากอาชีพครูของภาครัฐมีความมั่นคงกว่าครูโรงเรียนเอกชน ผู้ที่สำเร็จการศึกษาด้านครูและมีใบประกอบวิชาชีพครูจึงเลือกที่จะสอบบรรจุเป็นครูภาครัฐ เมื่อสอบไม่ได้จึงจะมาเข้าเป็นครูในโรงเรียนเอกชน นอกจากนั้นครูที่ปฏิบัติการสอนโรงเรียนเอกชนที่มีใบประกอบวิชาชีพครูอยู่แล้วก็ยังมีการลาออกไปสอบบรรจุเป็นครูของภาครัฐอยู่เสมอ จึงทำให้โรงเรียนเอกชนมีปัญหาขาดแคลนครู ครูที่มาสมัครใหม่ก็ไม่มีใบประกอบวิชาชีพครูขาดทักษะและความชำนาญในด้านการสอน แต่โรงเรียนเอกชนจำเป็นต้องรับเข้ามาสอนนักเรียนทดแทนครูที่ลาออกไป

 ผู้วิจัยในฐานะเป็นครูปฏิบัติหน้าที่ในโรงเรียนเอกชนที่เปิดสอนระดับประถมศึกษา ตระหนักในปัญหานี้ ได้ศึกษาหาแนวทางที่จะพัฒนาครูให้มีความพร้อมอยู่เสมอเพื่อรองรับการปรับเปลี่ยนที่เกิดขึ้นอยู่ตลอดเวลา โดยใช้งบประมาณที่มีอยู่อย่างจำกัด ใช้เวลาไม่มากและตรงกับความต้องการจำเป็นในการพัฒนา ผู้วิจัยจึงสนใจที่จะศึกษาความต้องการเกี่ยวกับแนวทางการพัฒนาสมรรถนะหลักและสมรรถนะประจำสายงานของครูในสถานศึกษาเอกชน สังกัดสำนักงานศึกษาธิการจังหวัดชัยภูมิ เนื่องจากพิจารณาเห็นว่าสมรรถนะของครูผู้สอนโรงเรียนเอกชนมีความสำคัญอย่างยิ่ง ซึ่งถ้าหากได้รับการพัฒนาให้มีสมรรถนะที่สูงขึ้นแล้วย่อมสามารถแก้ปัญหาด้านผลสัมฤทธิ์ทางการเรียนของนักเรียนและสามารถแก้ปัญหาพฤติกรรมที่ไม่พึงประสงค์ของนักเรียนได้และจะสามารถพัฒนาวิชาชีพครูให้เป็นที่ยอมรับของสังคมต่อไป

**คำถามของการวิจัย**

 1. สภาพปัจจุบันและปัญหาการพัฒนาสมรรถนะหลักและสมรรถนะประจำสายงานของครูในสถานศึกษาเอกชน สังกัดสำนักงานศึกษาธิการจังหวัดชัยภูมิอยู่ในระดับใด

 2. แนวทางการพัฒนาสมรรถนะหลักและสมรรถนะประจำสายงานของครูในสถานศึกษาเอกชน สังกัดสำนักงานศึกษาธิการจังหวัดชัยภูมิจะเป็นอย่างไร

**วัตถุประสงค์ของการวิจัย**

 1. เพื่อศึกษาสภาพปัจจุบันและปัญหาการพัฒนาสมรรถนะหลักและสมรรถนะประจำสายงานของครูในสถานศึกษาเอกชน สังกัดสำนักงานศึกษาธิการจังหวัดชัยภูมิ

 2. เพื่อพัฒนาแนวทางการพัฒนาสมรรถนะหลักและสมรรถนะประจำสายงานของครูในสถานศึกษาเอกชน สังกัดสำนักงานศึกษาธิการจังหวัดชัยภูมิ

**ประโยชน์ที่ได้รับ**

 1. ได้ทราบสภาพปัจจุบันและปัญหาการพัฒนาสมรรถนะหลักและสมรรถนะประจำสายงานของครูในสถานศึกษาเอกชน สังกัดสำนักงานศึกษาธิการจังหวัดชัยภูมิ

 2. ได้แนวทางการพัฒนาสมรรถนะหลักและสมรรถนะประจำสายงานของครูในสถานศึกษาเอกชน สังกัดสำนักงานศึกษาธิการจังหวัดชัยภูมิ

**ขอบเขตของการวิจัย**

 **1. ขอบเขตด้านเนื้อหา**

 การวิจัยครั้งนี้ ผู้วิจัยมุ่งศึกษาสมรรถนะหลักและสมรรถนะประจำสายงานของครูในสถานศึกษาเอกชน สังกัดสำนักงานศึกษาธิการจังหวัดชัยภูมิ ได้แก่ สมรรถนะหลัก 5 ประการ ประกอบด้วย การมุ่งผลสัมฤทธิ์ของการปฏิบัติงาน การบริการที่ดี การพัฒนาตนเอง การทำงานเป็นทีม จริยธรรมและจรรยาบรรณของครูและสมรรถนะตามสายการปฏิบัติงาน 6 ประการ ประกอบด้วย การบริหารหลักสูตรและการจัดการเรียนรู้ การพัฒนาผู้เรียน การบริหารจัดการชั้นเรียน การวิเคราะห์สังเคราะห์และการวิจัยเพื่อพัฒนาผู้เรียน ภาวะผู้นำครู การสร้างความสัมพันธ์และความร่วมมือกับชุมชน (สำนักงานคณะกรรมการการศึกษาขั้นพื้นฐาน.2553)

 **2. ขอบเขตด้านประชากรและกลุ่มตัวอย่าง**

 **2.1 ประชากร**

 ประชากรที่ใช้ในการวิจัยครั้งนี้ ได้แก่ ครูผู้สอนในสถานศึกษาเอกชนที่เปิดสอนในระดับอนุบาลและประถมศึกษา สังกัดสำนักงานศึกษาธิการจังหวัดชัยภูมิ ปีการศึกษา 2565 จำนวน 708 คน

 **2.2 กลุ่มตัวอย่าง**

 กลุ่มตัวอย่างที่ใช้ในการวิจัยครั้งนี้ ได้แก่ ครูผู้สอนในสถานศึกษาเอกชนที่เปิดสอนในระดับอนุบาลและประถมศึกษา สังกัดสำนักงานศึกษาธิการจังหวัดชัยภูมิ ปีการศึกษา 2565 จำนวน 248 คน ซึ่งผู้วิจัยกำหนดขนาดกลุ่มตัวอย่างโดยใช้ตารางเครจซี่และมอร์แกน (Krejcie & Morgan.1970)

 **3. ขอบเขตด้านตัวแปร**

 ตัวแปรที่ศึกษา ได้แก่ สมรรถนะหลักและสมรรถนะประจำสายงานของครูในสถานศึกษาเอกชน สังกัดสำนักงานศึกษาธิการจังหวัดชัยภูมิ (สำนักงานคณะกรรมการการศึกษาขั้นพื้นฐาน.2553) ได้แก่ 1. สมรรถนะหลัก 5 ประการ ประกอบด้วย 1.1 การมุ่งผลสัมฤทธิ์ของการปฏิบัติงาน 1.2 การบริการที่ดี 1.3 การพัฒนาตนเอง 1.4 การทำงานเป็นทีม 1.5 จริยธรรมและจรรยาบรรณของครู 2. สมรรถนะตามสายการปฏิบัติงาน 6 ประการ ประกอบด้วย 2.1 การบริหารหลักสูตรและการจัดการเรียนรู้ 2.2 การพัฒนาผู้เรียน 2.3 การบริหารจัดการชั้นเรียน 2.4 การวิเคราะห์สังเคราะห์และการวิจัยเพื่อพัฒนาผู้เรียน 2.5 ภาวะผู้นำครู 2.6 การสร้างความสัมพันธ์และความร่วมมือกับชุมชน

**เครื่องมือที่ใช้ในการรวบรวมข้อมูล**

 เครื่องมือที่ใช้ในการศึกษาครั้งนี้ แบ่งออกเป็น 3 ตอน ดังนี้

 **ตอนที่ 1** สถานภาพของผู้ตอบแบบสอบถาม เป็นแบบตรวจสอบรายการ (Check List) เกี่ยวกับอายุ ระดับการศึกษาและประสบการณ์ในการทำงาน

 **ตอนที่ 2** เป็นแบบสอบถามเกี่ยวกับสภาพปัจจุบันและปัญหาการพัฒนาสมรรถนะหลักและสมรรถนะประจำสายงานของครูในสถานศึกษาเอกชน สังกัดสำนักงานศึกษาธิการจังหวัดชัยภูมิ เป็นแบบมาตราส่วนประมาณค่า 5 ระดับ (Rating scales)

 **ตอนที่ 3** เป็นคำถามแบบปลายเปิดเกี่ยวกับข้อเสนอแนะแนวทางการพัฒนาสมรรถนะหลักและสมรรถนะประจำสายงานของครูในสถานศึกษาเอกชน สังกัดสำนักงานศึกษาธิการจังหวัดชัยภูมิ

**การเก็บรวบรวมข้อมูล**

ผู้ศึกษาได้ดำเนินการเก็บรวบรวมข้อมูลตามขั้นตอน ดังนี้

 1. ขอหนังสือนำจากบัณฑิตวิทยาลัย มหาวิทยาลัย ภาคตะวันออกเฉียงเหนือ จังหวัดขอนแก่น ถึงผู้อำนวยการสถานศึกษาเอกชน สังกัดสำนักงานศึกษาธิการจังหวัดชัยภูมิ เพื่อขออนุญาตและขอ ความร่วมมือในการรวบรวมข้อมูล

 2. ผู้ศึกษานำแบบสอบถามไปเก็บข้อมูลกับครูในสถานศึกษาเอกชน สังกัดสำนักงานศึกษาธิการจังหวัดชัยภูมิ

 3. ผู้วิจัยติดตามเก็บรวบรวมแบบสอบถาม ตรวจสอบความถูกต้องความครบถ้วนของแบบสอบถาม หลังจากที่ได้ข้อมูลมา แล้วนำมาดำเนินการกรอกข้อมูล และวิเคราะห์ข้อมูลเพื่อประมวลผลต่อไป

**สรุปผลการวิจัย**

 1.สภาพการพัฒนาสมรรถนะหลักและสมรรถนะประจำสายงานของครูในสถานศึกษาเอกชน สังกัดสำนักงานศึกษาธิการจังหวัดชัยภูมิ โดยภาพรวม มีสภาพการปฏิบัติอยู่ในระดับมาก เมื่อพิจารณารายสมรรถนะ พบว่า สมรรถนะหลักโดยรวม มีสภาพการปฏิบัติอยู่ในระดับมาก เมื่อพิจารณาโดยลำดับค่าเฉลี่ย พบว่า ด้านที่มีค่าเฉลี่ยสูงสุด 3 ลำดับ คือ ด้านการพัฒนาตนเอง รองลงมา คือ ด้านการบริการที่ดีและด้านการทำงานเป็นทีม ตามลำดับ ส่วนด้าน ที่มีค่าเฉลี่ยต่ำสุด คือ ด้านการมุ่งผลสัมฤทธิ์ในการปฏิบัติงาน โดยมีรายละเอียดแต่ละด้าน ดังนี้

 1. ด้านการมุ่งผลสัมฤทธิ์ในการปฏิบัติงาน โดยภาพรวม มีสภาพการปฏิบัติอยู่ในระดับมาก เมื่อพิจารณาโดยลำดับค่าเฉลี่ย พบว่า ข้อที่มีค่าเฉลี่ยสูงสุด 3 ลำดับ คือ ความสามารถในการติดตามประเมินผลการปฏิบัติงาน รองลงมา คือ ความสามารถในการพัฒนา การปฏิบัติงานให้มีประสิทธิภาพอย่างต่อเนื่อง และความมุ่งมั่นในการปฏิบัติหน้าที่ ตามลำดับ ส่วนข้อที่มีค่าเฉลี่ยต่ำสุด คือ ความสามารถในการวางแผน การกำหนดเป้าหมายการวิเคราะห์ สังเคราะห์ภารกิจงาน

 2. ด้านการบริการที่ดี โดยภาพรวม มีสภาพการปฏิบัติอยู่ในระดับมาก เมื่อพิจารณาโดยลำดับค่าเฉลี่ย พบว่าข้อที่มีค่าเฉลี่ยสูงสุด 3 ลำดับ คือ ความตั้งใจและเต็มใจในการให้บริการ และการปรับปรุงระบบบริการให้มีประสิทธิภาพ ตามลำดับ

 3. ด้านการพัฒนาตนเอง โดยภาพรวม มีสภาพการปฏิบัติอยู่ในระดับมากที่สุด เมื่อพิจารณาโดยลำดับค่าเฉลี่ย พบว่า ข้อที่มีค่าเฉลี่ยสูงสุด 3 ลำดับ คือ การศึกษาค้นคว้าหาความรู้ ติดตามองค์ความรู้ใหม่ๆ ทางวิชาการและวิชาชีพ รองลงมา คือ การสร้างองค์ความรู้และนวัตกรรมในการพัฒนาองค์กรและวิชาชีพและการแลกเปลี่ยนความคิดเห็นและสร้างเครือข่าย ตามลำดับ

 4. ด้านการทำงานเป็นทีม โดยภาพรวม มีสภาพการปฏิบัติอยู่ในระดับมากที่สุด เมื่อพิจารณาโดยลำดับค่าเฉลี่ย พบว่า ข้อที่มีค่าเฉลี่ยสูงสุด 3 ลำดับ คือ การแสดงบทบาทผู้นำหรือผู้ตาม รองลงมา คือ การเสริมแรงให้กำลังใจเพื่อนร่วมงาน และการปรับตัวเข้ากับกลุ่มคนหรือสถานการณ์ที่หลากหลาย ซึ่งมีค่าเฉลี่ยเท่ากัน ส่วนข้อที่มีค่าเฉลี่ยต่ำสุด คือ การให้ความร่วมมือช่วยเหลือและสนับสนุนเพื่อนร่วมงาน

 5. ด้านจริยธรรมและจรรยาบรรณวิชาชีพครู โดยภาพรวม มีสภาพการปฏิบัติอยู่ในระดับมาก เมื่อพิจารณาโดยลำดับค่าเฉลี่ย พบว่า ข้อที่มีค่าเฉลี่ยสูงสุด 3 ลำดับ คือ ความรักและศรัทธาในวิชาชีพ และการประพฤติปฏิบัติตน เป็นแบบอย่างที่ดี ซึ่งมีค่าเฉลี่ยเท่ากัน รองลงมา คือ การดำรงชีวิตอย่างเหมาะสม ตามลำดับ ส่วนข้อที่มีค่าเฉลี่ยต่ำสุด คือ วินัยและความรับผิดชอบในวิชาชีพ

 สมรรถนะประจำสายงาน โดยรวม มีสภาพการปฏิบัติอยู่ในระดับมาก เมื่อพิจารณาโดยลำดับค่าเฉลี่ย พบว่า ด้านที่มีค่าเฉลี่ยสูงสุด 3 ลำดับ คือ ด้านการบริหารจัดการชั้นเรียน รองลงมาคือ ด้านภาวะผู้นำของครูและด้านการวิเคราะห์สังเคราะห์และการวิจัยเพื่อพัฒนาผู้เรียน ตามลำดับ ส่วนด้านที่มีค่าเฉลี่ยต่ำสุด คือ ด้านการสร้างความสัมพันธ์และความร่วมมือกับชุมชนเพื่อการจัดการเรียนรู้ โดย มีรายละเอียดแต่ละด้าน ดังนี้

 ด้านการบริหารหลักสูตรและการจัดการเรียนรู้โดยภาพรวม มีสภาพการปฏิบัติอยู่ในระดับมาก เมื่อพิจารณาโดยลำดับค่าเฉลี่ย พบว่า ข้อที่มีค่าเฉลี่ยสูงสุด 3 ลำดับ คือ การสร้างและพัฒนาหลักสูตร และความรู้ความสามารถในการออกแบบการเรียนรู้ ซึ่งมีค่าเฉลี่ยเท่ากัน รองลงมา คือ การจัดการเรียนรู้ที่เน้นผู้เรียนเป็นสำคัญ และการใช้และพัฒนาสื่อนวัตกรรม เทคโนโลยีเพื่อการจัดการเรียนรู้ ซึ่งมีค่าเฉลี่ยเท่ากัน ตามลำดับ ส่วนข้อที่มีค่าเฉลี่ยต่ำสุด คือ การวัดและประเมินผลการเรียนรู้

 ด้านการพัฒนาผู้เรียน โดยภาพรวม มีสภาพการปฏิบัติอยู่ในระดับมาก เมื่อพิจารณาโดยลำดับค่าเฉลี่ย พบว่าข้อที่มีค่าเฉลี่ยสูงสุด 3 ลำดับ คือ การปลูกฝังความเป็นประชาธิปไตย ความภูมิใจในความเป็นไทยให้กับผู้เรียน รองลงมา คือ การปลูกฝังคุณธรรมจริยธรรมให้แก่ผู้เรียน และการจัดระบบดูแลช่วยเหลือนักเรียน ตามลำดับ ส่วนข้อที่มีค่าเฉลี่ยต่ำสุด คือ การพัฒนาทักษะชีวิตและสุขภาพกายและสุขภาพจิตผู้เรียน

 ด้านการบริหารจัดการชั้นเรียน โดยภาพรวมมีสภาพการปฏิบัติอยู่ในระดับมาก เมื่อพิจารณาโดยลำดับค่าเฉลี่ย พบว่าข้อที่มีค่าเฉลี่ยสูงสุด 3 ลำดับ คือ จัดบรรยากาศที่ส่งเสริมการเรียนรู้ความสุขและความปลอดภัยของผู้เรียนและจัดทำข้อมูลสารสนเทศและเอกสารประจำชั้นเรียน/ประจำวิชา ซึ่งมีค่าเฉลี่ยเท่ากัน รองลงมา คือ กำกับดูแลชั้นเรียนรายชั้น/รายวิชา ตามลำดับ

 ด้านการวิเคราะห์สังเคราะห์และการวิจัยเพื่อพัฒนาผู้เรียน โดยภาพรวม มีสภาพการปฏิบัติอยู่ในระดับมาก เมื่อพิจารณาโดยลำดับค่าเฉลี่ย พบว่า ข้อที่มีค่าเฉลี่ยสูงสุด 3 ลำดับ คือ การสังเคราะห์แนวคิดทฤษฎีและวิธีการแก้ไขปัญหาเพื่อสะดวกต่อการนำไปใช้ รองลงมา คือ การวิจัยเพื่อพัฒนาผู้เรียนและการวิเคราะห์เกี่ยวกับนักเรียนที่เกิดขึ้นในชั้นเรียนเพื่อวางแผนการวิจัยเพื่อพัฒนาผู้เรียน ตามลำดับ

 ด้านภาวะผู้นำของครู โดยภาพรวม มีสภาพการปฏิบัติอยู่ในระดับมาก เมื่อพิจารณาโดยลำดับค่าเฉลี่ย พบว่าข้อที่มีค่าเฉลี่ยสูงสุด 3 ลำดับ คือ การมุ่งพัฒนาผลสัมฤทธิ์ผู้เรียน รองลงมา คือ การเป็นบุคคลแห่งการเปลี่ยนแปลงและการสนทนาอย่างสร้างสรรค์ ตามลำดับ ส่วนข้อที่มีค่าเฉลี่ยต่ำสุด คือ การปฏิบัติงานอย่างไตร่ตรอง

 ด้านการสร้างความสัมพันธ์และความร่วมมือกับชุมชนเพื่อการจัดการเรียนรู้ โดยภาพรวม มีสภาพการปฏิบัติอยู่ในระดับมาก เมื่อพิจารณาโดยลำดับค่าเฉลี่ย พบว่า ข้อที่มีค่าเฉลี่ยสูงสุด คือ การสร้างความสัมพันธ์และความร่วมมือกับชุมชนเพื่อการจัดการเรียนรู้ รองลงมา คือ การสร้างเครือข่ายความร่วมมือเพื่อการจัดการเรียนรู้ ตามลำดับ

 3. ปัญหาการพัฒนาสมรรถนะหลักและสมรรถนะประจำสายงานของครูในสถานศึกษาเอกชน สังกัดสำนักงานศึกษาธิการจังหวัดชัยภูมิ โดยภาพรวม มีปัญหาการปฏิบัติอยู่ในระดับน้อยที่สุด เมื่อพิจารณารายสมรรถนะ พบว่า สมรรถนะหลักโดยรวม มีปัญหาการปฏิบัติอยู่ในระดับน้อย เมื่อพิจารณาโดยลำดับค่าเฉลี่ย พบว่า ด้านที่มีค่าเฉลี่ยสูงสุด 3 ลำดับ คือ ด้านการทำงานเป็นทีม รองลงมา คือ ด้านจริยธรรมและจรรยาบรรณวิชาชีพครู และด้านการบริการที่ดี ตามลำดับ ส่วนด้านที่มีค่าเฉลี่ยต่ำสุด คือ ด้านการมุ่งผลสัมฤทธิ์ในการปฏิบัติงาน โดยมีรายละเอียดแต่ละด้าน ดังนี้

 ด้านการมุ่งผลสัมฤทธิ์ในการปฏิบัติงาน โดยภาพรวม มีปัญหาการปฏิบัติอยู่ในระดับน้อยที่สุด เมื่อพิจารณาโดยลำดับค่าเฉลี่ย พบว่าข้อที่มีค่าเฉลี่ยสูงสุด 3 ลำดับ คือ ความสามารถในการวางแผน การกำหนดเป้าหมาย การวิเคราะห์ สังเคราะห์ภารกิจงาน รองลงมา คือ ความมุ่งมั่นในการปฏิบัติหน้าที่ และความสามารถในการพัฒนา การปฏิบัติงานให้มีประสิทธิภาพอย่างต่อเนื่อง ตามลำดับ ส่วนข้อที่มีค่าเฉลี่ยต่ำสุด คือ ความสามารถในการติดตามประเมินผลการปฏิบัติงาน

 ด้านการบริการที่ดี โดยภาพรวม มีปัญหาการปฏิบัติ อยู่ในระดับน้อย เมื่อพิจารณาโดยลำดับค่าเฉลี่ย พบว่า ข้อที่มีค่าเฉลี่ยสูงสุด คือ การปรับปรุงระบบบริการให้มีประสิทธิภาพ และความตั้งใจและเต็มใจในการให้บริการ ตามลำดับ

 ด้านการพัฒนาตนเอง โดยภาพรวม มีปัญหาการปฏิบัติอยู่ในระดับน้อย เมื่อพิจารณาโดยลำดับค่าเฉลี่ย พบว่า ทุกข้อมีค่าเฉลี่ยเท่ากัน คือ การศึกษาค้นคว้าหาความรู้ ติดตามองค์ความรู้ใหม่ๆ ทางวิชาการและวิชาชีพ การสร้างองค์ความรู้และนวัตกรรมในการพัฒนาองค์กรและวิชาชีพและการแลกเปลี่ยนความคิดเห็นและสร้างเครือข่าย

 ด้านการทำงานเป็นทีม โดยภาพรวม มีปัญหาการปฏิบัติอยู่ในระดับน้อย เมื่อพิจารณาโดยลำดับค่าเฉลี่ย พบว่าข้อที่มีค่าเฉลี่ยสูงสุด 3 ลำดับ คือ การให้ความร่วมมือช่วยเหลือและสนับสนุนเพื่อนร่วมงาน รองลงมา คือ การเสริมแรงให้กำลังใจเพื่อนร่วมงาน การปรับตัวเข้ากับกลุ่มคนหรือสถานการณ์ที่หลากหลาย และการแสดงบทบาทผู้นำหรือผู้ตาม ซึ่งมีค่าเฉลี่ยเท่ากัน ส่วนข้อที่มีค่าเฉลี่ยต่ำสุด คือ การเข้าไปมีส่วนร่วมกับผู้อื่นในการพัฒนาการจัดการ ศึกษาให้บรรลุผลสำเร็จตามเป้าหมาย

 ด้านจริยธรรมและจรรยาบรรณวิชาชีพครู โดยภาพรวม มีปัญหาการปฏิบัติอยู่ในระดับน้อย เมื่อพิจารณาโดยลำดับค่าเฉลี่ย พบว่าข้อที่มีค่าเฉลี่ยสูงสุด 3 ลำดับ คือ วินัยและความรับผิดชอบในวิชาชีพ รองลงมา คือ ความรักและศรัทธาในวิชาชีพและการดำรงชีวิตอย่างเหมาะสม ซึ่งมีค่าเฉลี่ยเท่ากัน ตามลำดับ ส่วนข้อที่มีค่าเฉลี่ยต่ำสุด คือ การประพฤติปฏิบัติตน เป็นแบบอย่างที่ดี

 สมรรถนะประจำสายงานโดยรวมมีปัญหาการปฏิบัติอยู่ในระดับน้อยที่สุด เมื่อพิจารณาโดยลำดับค่าเฉลี่ย พบว่า ด้านที่มีค่าเฉลี่ยสูงสุด 3 ลำดับ คือ ด้านการบริหารหลักสูตรและการจัดการเรียนรู้ รองลงมาคือ ด้านการพัฒนาผู้เรียน และด้านการบริหารจัดการชั้นเรียน ด้านการวิเคราะห์สังเคราะห์และการวิจัยเพื่อพัฒนาผู้เรียนและด้านภาวะผู้นำของครู ซึ่งมีค่าเฉลี่ยเท่ากัน ตามลำดับ ส่วนด้านที่มีค่าเฉลี่ยต่ำสุด คือ ด้านการสร้างความสัมพันธ์และความร่วมมือกับชุมชนเพื่อการจัดการเรียนรู้ โดยมีรายละเอียดแต่ละด้าน ดังนี้

 ด้านการบริหารหลักสูตรและการจัดการเรียนรู้ โดยภาพรวม มีปัญหาการปฏิบัติอยู่ในระดับน้อย เมื่อพิจารณาโดยลำดับค่าเฉลี่ย พบว่าข้อที่มีค่าเฉลี่ยสูงสุด 3 ลำดับ คือ การสร้างและพัฒนาหลักสูตร และความรู้ความสามารถในการออกแบบการเรียนรู้ ซึ่งมีค่าเฉลี่ยเท่ากัน รองลงมา คือ การจัดการเรียนรู้ที่เน้นผู้เรียนเป็นสำคัญ การใช้และพัฒนาสื่อนวัตกรรมเทคโนโลยีเพื่อการจัดการเรียนรู้ และการวัดและประเมินผลการเรียนรู้ ซึ่งทั้งสามข้อมีค่าเฉลี่ยเท่ากัน

 ด้านการพัฒนาผู้เรียน โดยภาพรวม มีปัญหาการปฏิบัติอยู่ในระดับน้อยที่สุด เมื่อพิจารณาโดยลำดับค่าเฉลี่ย พบว่าข้อที่มีค่าเฉลี่ยสูงสุด 3 ลำดับ คือ การพัฒนาทักษะชีวิต และสุขภาพกายและสุขภาพจิตผู้เรียน รองลงมา คือ การปลูกฝังคุณธรรมจริยธรรมให้แก่ผู้เรียน และการปลูกฝังความเป็นประชาธิปไตย ความภูมิใจในความเป็นไทยให้กับผู้เรียน และการจัดระบบดูแลช่วยเหลือนักเรียน ซึ่งมีค่าเฉลี่ยเท่ากัน ตามลำดับ

 ด้านการบริหารจัดการชั้นเรียน โดยภาพรวม มีปัญหาการปฏิบัติอยู่ในระดับน้อยที่สุด เมื่อพิจารณาโดยลำดับค่าเฉลี่ย พบว่า ข้อที่มีค่าเฉลี่ยสูงสุด คือ จัดบรรยากาศที่ส่งเสริมการเรียนรู้ความสุขและความปลอดภัยของผู้เรียน จัดทำข้อมูลสารสนเทศและเอกสารประจำชั้นเรียน/ประจำวิชาและกำกับดูแลชั้นเรียนรายชั้น/รายวิชา ซึ่งทั้ง 3 ข้อมีค่าเฉลี่ยเท่ากัน

 ด้านการวิเคราะห์สังเคราะห์และการวิจัยเพื่อพัฒนาผู้เรียน โดยภาพรวมมีปัญหาการปฏิบัติอยู่ในระดับน้อยที่สุด เมื่อพิจารณาโดยลำดับค่าเฉลี่ย พบว่า ทุกข้อมีค่าเฉลี่ยเท่ากัน คือ การวิเคราะห์เกี่ยวกับนักเรียนที่เกิดขึ้นในชั้นเรียนเพื่อวางแผนการวิจัยเพื่อพัฒนาผู้เรียน การสังเคราะห์แนวคิดทฤษฎีและวิธีการแก้ไขปัญหาเพื่อสะดวกต่อการนำไปใช้และการวิจัยเพื่อพัฒนาผู้เรียน

 ด้านภาวะผู้นำของครู โดยภาพรวม มีปัญหาการปฏิบัติอยู่ในระดับน้อยที่สุด เมื่อพิจารณาโดยลำดับค่าเฉลี่ย พบว่า ทุกข้อมีค่าเฉลี่ยเท่ากัน คือ วุฒิภาวะความเป็นผู้ใหญ่ที่เหมาะสมกับความเป็นครู การสนทนาอย่างสร้างสรรค์ การเป็นบุคคลแห่งการเปลี่ยนแปลง การปฏิบัติงานอย่างไตร่ตรองและการมุ่งพัฒนาผลสัมฤทธิ์ผู้เรียน

 ด้านการสร้างความสัมพันธ์และความร่วมมือกับชุมชนเพื่อการจัดการเรียนรู้ โดยภาพรวม มีปัญหาการปฏิบัติอยู่ในระดับน้อยที่สุด เมื่อพิจารณาโดยลำดับค่าเฉลี่ย พบว่า ข้อที่มีค่าเฉลี่ยสูงสุด คือ การสร้างความสัมพันธ์และความร่วมมือกับชุมชนเพื่อการจัดการเรียนรู้ รองลงมา คือ การสร้างเครือข่ายความร่วมมือเพื่อการจัดการเรียนรู้ ตามลำดับ

4. แนวทางการพัฒนาสมรรถนะหลักและสมรรถนะประจำสายงานของครูในสถานศึกษาเอกชน สังกัดสำนักงานศึกษาธิการจังหวัดชัยภูมิ แบ่งออกเป็น สมรรถนะหลัก 20 แนวทาง คือ 1) ด้านการมุ่งผลสัมฤทธิ์ในการปฏิบัติงาน มี 3 แนวทาง ดังนี้ 1.1) พัฒนาครูให้มีความสามารถในการวางแผนการกำหนดเป้าหมาย วิเคราะห์ภารกิจงานเพื่อวางแผนในการปฏิบัติงานทุกภาคเรียน และการจัดการเรียนรู้อย่างเป็นขั้นตอน 1.2) พัฒนาการจัดการเรียนรู้แสวงหาความรู้ที่เกี่ยวกับวิชาชีพใหม่ๆเพื่อการพัฒนาตนเอง 1.3) ติดตามประเมินผลการปฏิบัติงาน คือ ประเมินผลการปฏิบัติงานและพัฒนาการปฏิบัติงานให้มีประสิทธิภาพอย่างต่อเนื่อง 2) ด้านการบริการที่ดี มี 2 แนวทาง ดังนี้ 2.1) มีความตั้งใจและเต็มใจในการให้บริการเพื่อประโยชน์ส่วนร่วมเมื่อมีโอกาสและมีความสุขในการให้บริการแก่ผู้รับบริการ 2.2) ปรับปรุงและพัฒนาระบบการให้บริการให้มีประสิทธิภาพโดยศึกษาความต้องการของผู้รับบริการ 3) ด้านการพัฒนาตนเอง มี 3 แนวทาง ดังนี้ 3.1) ครูควรมุ่งมั่นและแสวงหาโอกาสพัฒนาตนเองด้วยวิธีการที่หลากหลายทางด้านวิชาการและวิชาชีพ 3.2) มีการแลกเปลี่ยนเรียนรู้กับผู้อื่นเพื่อพัฒนาตนเองและพัฒนางาน 3.3) มีการทบทวนความรู้ใหม่จากการอบรม ในการอบรมให้เขียนรายงานทุกครั้งและให้ผู้อบรมเป็นผู้เผยแพร่ประสบการณ์ 4) ด้านการทำงานเป็นทีม มี 4 แนวทาง ดังนี้ 4.1) จัดกิจกรรมสานความสัมพันธ์โดยที่การมอบหมายงานจะต้องมีลักษณะเป็นที่เพื่อสร้างความสัมพันธ์ 4.2) การเสริมแรงให้กำลังใจเพื่อนร่วมงาน โดยให้เกียรติยกย่อง ชมเชย ให้กำลังใจแก่เพื่อนร่วมงานในโอกาสที่เหมาะสม สนับสนุนเพื่อนร่วมงานเพื่อร่วมงานเพื่อสู่เป้าหมายความสำเร็จร่วมกัน 4.3) การเข้าไปมีส่วนร่วมกับผู้อื่นในการพัฒนาการจัดการศึกษาให้บรรลุสำเร็จตามเป้าหมาย 4.4) แลกเปลี่ยนความรู้ /รับฟังความคิดเห็นและประสบการณ์ระหว่างเครือข่ายและทีมงาน ร่วมกับเพื่อนร่วมงานในการสร้างวัฒนธรรมการทำงานเป็นทีมให้เกิดขึ้นในสถานศึกษา 5) ด้านจริยธรรมและจรรยาบรรณวิชาชีพครู มี8 แนวทาง ดังนี้ 5.1) ควรส่งเสริมให้ครูเข้าร่วมกิจกรรมการพัฒนาจรรยาบรรณวิชาชีพ 5.2) ยกย่องชื่นชมบุคคลที่ประสบความสำเร็จในวิชาชีพ ยึดมั่นในอุดมการณ์ของวิชาชีพ ปกป้องเกียรติและศักดิ์ศรีของวิชาชีพ 5.3) ครูควรมีวินัยและความรับผิดชอบในวิชาชีพ ซื่อสัตย์ต่อตนเองตรงต่อเวลา5.4) วางแผนการใช้จ่ายและใช้ทรัพยากรอย่างประหยัดโดยยึดหลักปรัชญาเศรษฐกิจพอเพียง 5.5) ปฏิบัติตนตามกฎหมาย ระเบียบข้อบังคับและวัฒนธรรมที่ดีขององค์กร 5.6) ครูควรปฏิบัติตนเป็นแบบอย่างที่ดีตามหลักปรัชญาของเศรษฐกิจพอเพียงได้เหมาะสมกับสถานะของตน 5.7) มีความเป็นกัลยาณมิตรต่อผู้เรียน เพื่อนร่วมงานและผู้รับบริการ โดยปฏิบัติตนตามหลักการครองตน ครองคนครองงาน เพื่อให้การปฏิบัติงานบรรลุผลสำเร็จ 5.8) เป็นแบบอย่างที่ดีในการส่งเสริมผู้อื่นให้ปฏิบัติตนตามหลักจริยธรรมจรรยาบรรณวิชาชีพครูและพัฒนาจนเป็นที่ยอมรับ และสมรรถนะประจำสายงาน 29 แนวทาง คือ 1) ด้านการบริหารจัดการหลักสูตรและการจัดการเรียนรู้ มี 5 แนวทาง ดังนี้ 1.1) ออกแบบกิจกรรมการเรียนรู้อย่างหลากหลายเหมาะสมสอดคล้องกับวัยความต้องการของผู้เรียนและชุมชน 1.2) เปิดโอกาสให้ผู้เรียนมีส่วนร่วมในการออกแบบการเรียนรู้ การประเมินผลการเรียนรู้และทำแผนการจัดการเรียนรู้อย่างเป็นระบบ 1.3) ใช้รูปแบบ/เทคนิควิธีการสอนอย่างหลากหลายเพื่อให้ผู้เรียนพัฒนาเต็มตามศักยภาพ 1.4) ส่งเสริมให้จัดกิจกรรมการเรียนรู้ที่ปลูกฝังคุณลักษณะอันพึงประสงค์และสมรรถนะของผู้เรียน 1.5) ควรมีการออกแบบวิธีการประเมินผลอย่างหลากหลายเหมาะสมกับเนื้อหากิจกรรมการการวัดและประเมินผลการเรียนรู้ และนำผลการเรียนรู้มาใช้ในการพัฒนาการจัดการเรียนรู้ 2) ด้านการพัฒนาผู้เรียน มี 5 แนวทาง ดังนี้ 2.1) ส่งเสริมให้ครูอบรมผ่านอินเทอร์เน็ต จัดอบรมเชิงปฏิบัติการในการจัดกิจกรรมการจัดการเรียนรู้มีการปลูกฝังคุณธรรมจริยธรรมให้แก่ผู้เรียนโดยสอดแทรกคุณธรรมจริยธรรมให้ผู้เรียนมีส่วนร่วมในการวางแผนกิจกรรมจัดทำโครงการ/ กิจกรรมที่ส่งเสริมคุณธรรมจริยธรรมให้แก่ผู้เรียน มีการพัฒนาทักษะชีวิต สุขภาพกายและสุขภาพจิตของผู้เรียน 2.2) เน้นการจัดกิจกรรมเพื่อพัฒนาผู้เรียนด้านการดูแลตนเองมีทักษะในการเรียนรู้การทำงาน การอยู่ร่วมกันในสังคมอย่างมีความสุขและรู้เท่าทันการเปลี่ยนแปลง 2.3) สอดแทรกความเป็นประชาธิปไตยความภูมิใจในความเป็นไทยให้แก่ 2.4) จัดกิจกรรมเพื่อป้องกันการแก้ไขปัญหาและส่งเสริมพัฒนาผู้เรียนให้แก่นักเรียนอย่างทั่วถึง 2.5) ส่งเสริมให้ผู้เรียนปฏิบัติตนอย่างเหมาะสมกับค่านิยมที่ดีงามและครูต้องดูแลช่วยเหลือผู้เรียนทุกคนอย่างทั่วถึงทันการณ์ 3) ด้านการบริหารจัดการชั้นเรียน มี 5 แนวทาง ดังนี้ 3.1) ครูควรจัดบรรยากาศที่ส่งเสริมการเรียนรู้ ทั้งความสุขและความปลอดภัยของผู้เรียน 3.2) ส่งเสริมการมีปฏิสัมพันธ์ที่ดีระหว่างครูกับนักเรียนและผู้เรียนกับผู้เรียน 3.3) ตรวจสอบสิ่งอำนวยความสะดวกในห้องเรียนให้พร้อมใช้และปลอดภัยอยู่เสมอ 3.4) ครูควรกำกับดูแลชั้นเรียน/ รายวิชา ให้ผู้เรียนมีส่วนร่วมในการกำหนดกฎกติกาข้อตกลงในชั้นเรียน 3.5) ครูสามารถแก้ปัญหา/ พัฒนานักเรียน ด้านระเบียบวินัย โดยการสร้างวินัยเชิงบวกในชั้นเรียน ประเมินการกำกับดูแลชั้นเรียนและนำผลการประเมินไปใช้ในการปรับปรุงและพัฒนา 4) ด้านการวิเคราะห์ สังเคราะห์ และการวิจัยเพื่อพัฒนาผู้เรียน มี 3 แนวทาง ดังนี้ 4.1) สำรวจและวิเคราะห์สาเหตุของปัญหาเกี่ยวกับนักเรียนที่เกิดขึ้นในชั้นเรียนเพื่อกำหนดทางเลือกในการแก้ไขปัญหาระบุสภาพปัจจุบัน 4.2) มีการส่งเสริมให้ครูผู้สอนจัดทำวิจัยในชั้นเรียนปีละ 2 ครั้ง 4.3) มีการจัดทำแผนการวิจัย และดำเนินกระบวนการวิจัยอย่างเป็นระบบตามแผนดำเนินการวิจัยที่กำหนดไว้ 5) ด้านภาวะผู้นำครู มี 7 แนวทาง ดังนี้ 5.1) ควรมีวุฒิภาวะความเป็นผู้ใหญ่ที่เหมาะสมกับความเป็นครู 5.2) มีความรับผิดชอบต่อตนเองและส่วนรวม 5.3) มีปฏิสัมพันธ์ในการสนทนามีบทบาท และมีส่วนร่วมในการสนทนาอย่างสร้างสรรค์กับผู้อื่นโดยมุ่งเน้นไปที่การเรียนรู้ของผู้เรียนและการพัฒนาวิชาชีพ 5.4) ให้ความสนใจต่อสถานการณ์ต่างๆ ที่เป็นปัจจุบันโดยมีการวางแผนอย่างมีวิสัยทัศน์ 5.5) ใช้เทคนิควิธีการหลากหลายในการตรวจสอบประเมินการปฏิบัติงานของตนเองและผลการดำเนินงานสถานศึกษา ควรมีการมุ่งพัฒนาผลสัมฤทธิ์ผู้เรียน 5.6) กำหนดเป้าหมายและมาตรฐานการเรียนรู้ที่ท้าทายความสามารถของตนเองตามสภาพจริงและปฏิบัติให้บรรลุผลสำเร็จได้ 5.7) ปรับเปลี่ยนบทบาทและการปฏิบัติงานของตนเองให้เอื้อต่อการพัฒนาผลสัมฤทธิ์ผู้เรียน และ 6) ด้านการสร้างความสัมพันธ์และความร่วมมือกับชุมชนเพื่อการจัดการเรียนรู้ มี 4 แนวทาง ดังนี้ 6.1) ควรส่งเสริมการสร้างความสัมพันธ์ และความร่วมมือกับชุมชนเพื่อการจัดการเรียนรู้ 6.2) กำหนดแนวทางในการสร้างความสัมพันธ์ที่ดีและความร่วมมือกับชุมชน 6.3) ประสานให้ชุมชนเข้ามามีส่วนร่วมในกิจกรรมต่างๆ ของสถานศึกษา 6.4) ให้ความร่วมมือในกิจกรรมต่างๆ ของชุมชมและองค์กรอื่นๆ ทั้งภาครัฐและเอกชนเพื่อการจัดการเรียนรู้ และสร้างเครือข่ายความร่วมมือเพื่อการจัดการเรียนรู้ สร้างเครือข่ายความร่วมมือระหว่างครู ผู้ปกครอง ชุมชน และองค์กรอื่นๆ ทั้งภาครัฐและเอกชน เพื่อสนับสนุนส่งเสริมการจัดการเรียนรู้

 5. แนวทางการพัฒนาสมรรถนะหลักและสมรรถนะประจำสายงานของครูในสถานศึกษาเอกชน สังกัดสำนักงานศึกษาธิการจังหวัดชัยภูมิ ด้านสมรรถนะหลัก มีความเหมาะสมโดยรวมอยู่ในระดับมากที่สุด และมีความเป็นไปได้ของแนวทางโดยรวมอยู่ในระดับมากที่สุด แนวทางการพัฒนาสมรรถนะหลักและสมรรถนะประจำสายงานของครูในสถานศึกษาเอกชน สังกัดสำนักงานศึกษาธิการจังหวัดชัยภูมิ ด้านสมรรถนะประจำสายงาน มีความเหมาะสมโดยรวมอยู่ในระดับมากที่สุด และมีความเป็นไปได้ของแนวทางโดยรวมอยู่ในระดับมากที่สุด

**อภิปรายผล**

1. สภาพการพัฒนาสมรรถนะหลักและสมรรถนะประจำสายงานของครูในสถานศึกษาเอกชน สังกัดสำนักงานศึกษาธิการจังหวัดชัยภูมิ โดยภาพรวม มีสภาพการปฏิบัติอยู่ในระดับมาก เมื่อพิจารณารายสมรรถนะ พบว่า สมรรถนะหลักโดยรวม มีสภาพการปฏิบัติอยู่ในระดับมาก เมื่อพิจารณาโดยลำดับค่าเฉลี่ย พบว่า ด้านที่มีค่าเฉลี่ยสูงสุด 3 ลำดับ คือ ด้านการพัฒนาตนเอง รองลงมา คือ ด้านการบริการที่ดี และด้านการทำงานเป็นทีม ตามลำดับ ส่วนด้านที่มีค่าเฉลี่ยต่ำสุด คือ ด้านการมุ่งผลสัมฤทธิ์ในการปฏิบัติงาน สมรรถนะประจำสายงานโดยรวม มีสภาพการปฏิบัติอยู่ในระดับมาก เมื่อพิจารณาโดยลำดับค่าเฉลี่ย พบว่า ด้านที่มีค่าเฉลี่ยสูงสุด 3 ลำดับ คือ ด้านการบริหารจัดการชั้นเรียน รองลงมาคือ ด้านภาวะผู้นำของครูและด้านการวิเคราะห์สังเคราะห์และการวิจัยเพื่อพัฒนาผู้เรียน ตามลำดับ ส่วนด้านที่มีค่าเฉลี่ยต่ำสุด คือ ด้านการสร้างความสัมพันธ์และความร่วมมือกับชุมชนเพื่อการจัดการเรียนรู้ ทั้งนี้อาจเนื่องมาจากสถานศึกษาเอกชน สังกัดสำนักงานศึกษาธิการจังหวัดชัยภูมิ ได้มีการจัดกิจกรรมเสริมสร้างสมรรถนะหลักและสมรรถนะประจำสายงานของครูทั้งจากสถานศึกษาเองและหน่วยงานต้นสังกัด รวมถึงหน่วยงานต่างๆที่จัดขึ้นอย่างสม่ำเสมอ สอดคล้องกับกัญญ์วรา ผลเจริญ (2559) ได้ทำการวิจัยเรื่อง สมรรถนะหลักของครูโรงเรียนสันติราษฎร์วิทยาลัยสังกัดสำนักงานเขตพื้นที่การศึกษามัธยมศึกษา เขต 1 การวิจัยนี้มีวัตถุประสงค์เพื่อศึกษาและเปรียบเทียบสมรรถนะหลักของครูโรงเรียนสันติราษฎร์วิทยาลัย สังกัดสำนักงานเขตพื้นที่การศึกษามัธยมศึกษา เขต 1จำแนกตามเพศ กำหนดขนาดกลุ่มตัวอย่าง ตามตารางของ Krejcie & Morgan (1970) ได้กลุ่มตัวอย่าง จำนวน 86 คน เครื่องมือที่ใช้ในการเก็บรวบรวมข้อมูลเป็นแบบสอบถามมาตราส่วนประมาณค่า 5 ระดับ ค่าอำนาจจำแนกรายข้อระหว่าง 0.35 - 0.83 ค่าความเชื่อมั่นทั้งฉบับ 0.98 สถิติที่ใช้ในการวิเคราะห์ข้อมูลได้แก่ ค่าคะแนนเฉลี่ย () ความเบี่ยงเบนมาตรฐาน (S.D.) การทดสอบค่าที (t - test) การวิเคราะห์ความแปรปรวนทางเดียว (One - way ANOVA) ผลการวิจัย พบว่า 1. สมรรถนะหลักของครูโรงเรียนสันติราษฎร์วิทยาลัย สังกัดสำนักงานเขตพื้นที่การศึกษามัธยมศึกษา เขต 1 โดยรวมอยู่ในระดับมากและเมื่อพิจารณารายด้าน พบว่า อยู่ในระดับมาก โดยเรียงจากค่าเฉลี่ยจากมากไปหาน้อยคือ จริยธรรมและจรรยาบรรณวิชาชีพ การทำงานเป็นทีม การบริการที่ดีการมุ่งผลสัมฤทธิ์ในการปฏิบัติงาน และการพัฒนาตนเอง ตามลำดับ 2. การวิเคราะห์เปรียบเทียบสมรรถนะหลักของครูโรงเรียนสันติราษฎร์วิทยาลัย สังกัดสำนักงานเขตพื้นที่การศึกษามัธยมศึกษา เขต 1จำแนกตามเพศ ประสบการณ์การสอนและวุฒิการศึกษา ซึ่งได้ผลการวิเคราะห์ สมรรถนะหลักของครูโรงเรียนสันติราษฎร์วิทยาลัย สังกัดสำนักงานเขตพื้นที่การศึกษามัธยมศึกษา เขต 1จำแนกตามเพศ พบว่า โดยรวมและรายด้าน แตกต่างกันอย่างไม่มีนัยสำคัญทางสถิติ จำแนกตามประสบการณ์การสอน พบว่า แตกต่างกันอย่างมีนัยสำคัญทางสถิติที่ระดับ .05 และจำแนกตามวุฒิการศึกษา พบว่า แตกต่างกันอย่างมีนัยสำคัญทางสถิติที่ระดับ .05

ปัญหาการพัฒนาสมรรถนะหลักและสมรรถนะประจำสายงานของครูในสถานศึกษาเอกชน สังกัดสำนักงานศึกษาธิการจังหวัดชัยภูมิ โดยภาพรวม มีปัญหาการปฏิบัติอยู่ในระดับน้อยที่สุด เมื่อพิจารณารายสมรรถนะ พบว่า สมรรถนะหลักโดยรวม มีปัญหาการปฏิบัติอยู่ในระดับน้อย เมื่อพิจารณาโดยลำดับค่าเฉลี่ย พบว่า ด้านที่มีค่าเฉลี่ยสูงสุด 3 ลำดับ คือ ด้านการทำงานเป็นทีม รองลงมา คือ ด้านจริยธรรมและจรรยาบรรณวิชาชีพครู และด้านการบริการที่ดี ตามลำดับ ส่วนด้านที่มีค่าเฉลี่ยต่ำสุด คือ ด้านการมุ่งผลสัมฤทธิ์ในการปฏิบัติงาน สมรรถนะประจำสายงานโดยรวมมีปัญหาการปฏิบัติอยู่ในระดับน้อยที่สุด เมื่อพิจารณาโดยลำดับค่าเฉลี่ย พบว่า ด้านที่มีค่าเฉลี่ยสูงสุด 3 ลำดับ คือ ด้านการบริหารหลักสูตรและการจัดการเรียนรู้ รองลงมาคือ ด้านการพัฒนาผู้เรียน และด้านการบริหารจัดการชั้นเรียน ด้านการวิเคราะห์สังเคราะห์และการวิจัยเพื่อพัฒนาผู้เรียนและด้านภาวะผู้นำของครู ซึ่งมีค่าเฉลี่ยเท่ากัน ตามลำดับ ส่วนด้านที่มีค่าเฉลี่ยต่ำสุด คือ ด้านการสร้างความสัมพันธ์และความร่วมมือกับชุมชนเพื่อการจัดการเรียนรู้ ทั้งนี้อาจเนื่องมาจากสถานศึกษาเอกชน สังกัดสำนักงานศึกษาธิการจังหวัดชัยภูมิมีการดำเนินงานอย่างสม่ำเสมอจึงก่อให้เกิดปัญหาในการปฏิบัติอยู่ในระดับน้อย

 2. แนวทางการพัฒนาสมรรถนะหลักและสมรรถนะประจำสายงานของครูในสถานศึกษาเอกชน สังกัดสำนักงานศึกษาธิการจังหวัดชัยภูมิ ได้ข้อสรุปและข้อเสนอแนวทางการส่งเสริมและพัฒนาสมรรถนะครู มี 49 แนวทาง แบ่งออกเป็น สมรรถนะหลัก20 แนวทาง คือ 1) ด้านการมุ่งผลสัมฤทธิ์ในการปฏิบัติงาน มี 3 แนวทาง 2) ด้านการบริการที่ดี มี 2 แนวทาง 3) ด้านการพัฒนาตนเอง มี 3 แนวทาง 4) ด้านการทำงานเป็นทีม มี 4 แนวทาง และ 5)ด้านจริยธรรม และจรรยาบรรณวิชาชีพครู มี 8 แนวทาง สมรรถนะประจำสายงาน 29 แนวทาง คือ1) ด้านการบริหารจัดการหลักสูตรและการจัดการเรียนรู้ มี 5 แนวทาง 2) ด้านการพัฒนาผู้เรียน มี 5 แนวทาง 3) ด้านการบริหารจัดการชั้นเรียน มี 5 แนวทาง 4) ด้านการวิเคราะห์ สังเคราะห์ และการวิจัยเพื่อพัฒนาผู้เรียน มี 3 แนวทาง 5) ด้านภาวะผู้นำครู มี 7 แนวทาง และ 6) ด้านการสร้างความสัมพันธ์และความร่วมมือกับชุมชนเพื่อการจัดการเรียนรู้ มี 4 แนวทาง ทั้งนี้อาจเนื่องมาจากสถานศึกษาเอกชน สังกัดสำนักงานศึกษาธิการจังหวัดชัยภูมิ มีแนวทางจัดกิจกรรมให้ความรู้กับครูกับการจัดการเรียนการสอน ผู้บริหารมีแผนการนิเทศ กำกับติดตามครูอย่างต่อเนื่องการมอบหมายงาน การกำกับติดตามงานและการส่งเสริมพัฒนาครูเพื่อพัฒนาผู้เรียน นำผลของการจัดการศึกษารวมทั้งรายงานผลการจัดการศึกษามาร่วมกันวิเคราะห์ ซึ่งสอดคล้องกับพระราชบัญญัติสภาครูและบุคลากรทางการศึกษา กล่าวว่า สนใจพัฒนาการของผู้เรียนเป็นส่วนหนึ่งที่จะทาให้วิชาชีพครูก้าวหน้า เพราะถ้าไม่มีผู้เรียนก็ไม่มีวิชาชีพครู ครูจึงจาเป็นต้องศึกษาหาความรู้เกี่ยวกับลักษณะธรรมชาติของผู้เรียน การแก้ปัญหาผู้เรียน การส่งเสริมให้ผู้เรียนเกิดการเรียนรู้ และครูในสถานศึกษาเอกชน สังกัดสำนักงานศึกษาธิการจังหวัดชัยภูมิ แสวงหาโอกาสที่จะพัฒนาตนเองอยู่เสมอ โดยครูได้รับการอบรมและพัฒนาสมรรถนะครูเป็นประจำ ทำให้เกิดผลสัมฤทธิ์ในการปฏิบัติงานดีขึ้นตามระดับ ซึ่งสอดคล้องกับพิมพ์พันธ์ เดชะคุปต์ และพรทิพย์ แข็งขัน ได้กล่าวถึงความหมายของสมรรถนะครู หมายถึงบุคลิกลักษณะที่ทำให้ปัจเจกบุคคลสามารถสร้างผลงานการปฏิบัติงานที่ดีตามเกณฑ์ที่กำหนดและสามารถปฏิบัติงานในความรับผิดชอบได้ดีกว่าผู้อื่น

**ข้อเสนอแนะของการวิจัย**

 **ข้อเสนอแนะทั่วไป**

 1. สถานศึกษาควรให้ความสำคัญกับการสร้างและพัฒนาสมรรถนะครูและทบทวนคุณภาพการศึกษาเพิ่ม โดยผู้บริหารสถานศึกษาต้องสร้างความตระหนักแก่คณะครูและผู้ที่เกี่ยวข้อง ให้เห็นความสำคัญของสมรรถนะครูและทบทวนคุณภาพการศึกษา การสร้างแนวทางหรือวิธีการเพิ่มสมรรถนะและทบทวนคุณภาพการศึกษาที่ครอบคลุมภารกิจการจัดการศึกษาของสถานศึกษา ส่งเสริมให้จัดทาเครื่องมือและคู่มือ หรือนำเทคโนโลยีมาประยุกต์ใช้ในการตรวจสอบทบทวนคุณภาพจัดการพัฒนาความรู้ความสามารถของครูด้วยการฝึกอบรมการศึกษาดูงานตลอดจนส่งเสริมการมี ส่วนร่วมของจากบุคคลหลายๆฝ่ายที่เกี่ยวข้อง เช่น กรรมการสถานศึกษาขั้นพื้นฐาน หน่วยงานต้นสังกัด ตลอดจนนำผลการตรวจสอบมาร่วมกันพิจารณาความถูกต้องน่าเชื่อถือก็จะเป็นการพัฒนาประสิทธิภาพของครูและทบทวนคุณภาพการศึกษาให้มีประสิทธิภาพสูงขึ้น

 2. ควรศึกษาแนวทางการพัฒนาสมรรถนะครูที่ส่งผลโดยตรงต่อผลสัมฤทธิ์ทางการเรียนรู้ของผู้เรียน โดยอาจศึกษาในเชิงการหาความสัมพันธ์ระหว่างสมรรถนะครูด้านต่างๆ ที่มีต่อผลสัมฤทธิ์ทางการเรียนรู้ เพื่อจะได้กำหนดสมรรถนะที่ครูจำเป็นต้องมี ซึ่งเป็นสมรรถนะขั้นพื้นฐานที่ครูทุกคนจะขาดไม่ได้และสมรรถนะที่ครูควรมีให้ชัดเจน ซึ่งเป็นสมรรถนะที่ทำให้ครูสามารถพัฒนางานได้มีประสิทธิภาพยิ่งขึ้น หากสามารถกำหนดสมรรถนะดังกล่าวได้ก็จะทำให้การดำเนินการพัฒนาสมรรถนะครูเป็นไปอย่างราบรื่น เพราะครูได้พัฒนาสมรรถนะตามลำดับความต้องการจำเป็นและเกิดผลดีต่อเยาวชนชาติต่อไป

 **ข้อเสนอแนะเพื่อการวิจัยครั้งต่อไป**

 1. ควรศึกษาปัจจัยที่ส่งผลต่อสมรรถนะของครูในสถานศึกษาเอกชน สังกัดสำนักงานศึกษาธิการจังหวัดชัยภูมิ

 2. ควรศึกษาสมรรถนะครูที่ส่งผลต่อผลสัมฤทธิ์ทางการเรียนรู้ในสถานศึกษาเอกชน สังกัดสำนักงานศึกษาธิการจังหวัดชัยภูมิ

 3. ควรมีการศึกษาสมรรถนะที่ส่งผลต่อประสิทธิภาพของการทำงานของครูในสถานศึกษาเอกชน สังกัดสำนักงานศึกษาธิการจังหวัดชัยภูมิ

 **บรรณานุกรม**

กัญญ์วรา ผลเจริญ. (2559). **การศึกษาสมรรถนะหลักของครูโรงเรียนสันติราษฎร์วิทยาลัยสังกัดสำนักงานเขตพื้นที่การศึกษามัธยมศึกษา เขต 1** .ปริญญานิพนธ์มหาบัณฑิต.

มหาวิทยาลัยบูรพา.

กระทรวงศึกษาธิการ. (2550). **แนวทางการกระจายอำนาจการบริหารและการจัดการศึกษาให้คณะกรรมการ.** กรุงเทพฯ : สำนักงานเขตพื้นที่การศึกษาและสถานศึกษาตามกฎกระทรวง กำหนดหลักเกณฑและวิธีการกระจายอำนาจการบริหารและการจัดการศึกษา.

พรชัย แสนเส็ง (2555).**สมรรถนะประจำสายงานของผู้บริหารในสถานศึกษา สังกัดเทศบาลนครขอนแก่น จังหวัดขอนแก่น.**วารสารวิชาการและวิจัย มหาวิทยาลัยภาคตะวันออกเฉียงเหนือ. ปีที่ 4, ฉบับที่ 2 (พ.ค.-ส.ค. 2555), หน้า 88-95. ISSN 1905-4548

วรากรณ์ สามโกเศศ.(2557).**การศึกษาไทยตกต่ำเพราะขาดความมุ่งมั่น** ‘วรากรณ์’สับเละการเมืองการบริหารจัดการhttp://www.kruwandee.com/news-id10310.html: เข้าถึงเมื่อ 9 มิถุนายน 2557.

สำนักงานเลขาธิการคุรุสภา. (2549). **คู่มือการประกอบวิชาชีพทางการศึกษา.** กรุงเทพมหานคร : โรงพิมพ์คุรุสภา ลาดพร้าว

Anthony, M.C.J. (2002). **An investigation of the efficacy of a character education program in a rural middle school.** Dissertation Abstracts International, 63 (04), 1240-A.

Krejcie, R. V., & Morgan, D. W. (1970). **Determining sample size for research activities**. Educational and Psychological Measurement, 30(3), 607-610.